Document ID: /roh_data/filtered/fineweb-2-filterrobots_roh.jsonl.gz/8854

La cursa rapida da las dunnas ch'era vegnida ditga giu curt avant Nadal a Val d'Isère pervi da schlettas relaziuns da l'aura, vegn prendida suenter en la Bulgaria. La cursa ha lieu il venderdi, ils 24 da schaner a Bansko. En la staziun da skis bulgaraisa è gia planisà per la sonda suenter ina cursa rapida. La dumengia vegn ultra da quai manà tras ina cursa da super-G.
La cursa da cumbinaziun ch'era medemamain vegnida annullada a Val d'Isère na vegn betg prendida suenter.
Ord l'archiv da SRF:
Las cursas dals 20 e 21 da december 2019 a Val d'Isère han stuì vegnir annulladas, perquai ch'igl aveva dà memia blera naiv nova.
RTR novitads 12:00